CELEX: 32009R0295
Language: ro
Date: 2009-03-18 00:00:00
Title: Regulamentul (CE) nr. 295/2009 al Comisiei din 18 martie 2009 privind clasificarea anumitor mărfuri în Nomenclatura combinată

9.4.2009   
            
            
               RO
            
            
               Jurnalul Oficial al Uniunii Europene
            
            
               L 95/7
            
         
      REGULAMENTUL (CE) NR. 295/2009 AL COMISIEI
   
   din 18 martie 2009
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții comunitare specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 martie 2009.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Set destinat vânzării cu amănuntul, compus dintr-un aparat digital în carcasă destinat înregistrării și reproducerii de fenomene sub formă de sunete și imagini în diverse formate, care poate recepționa date din diverse surse (de exemplu, receptoare de televiziune prin satelit, mașini automate de prelucrare a datelor, camere video cu înregistrare) și din diverse elemente cum ar fi cabluri de conectare, un CD-ROM, un manual, șuruburi și o șurubelniță.
                  Aparatul are încorporat un circuit imprimat pe care se află plantate elemente de circuit active și pasive (necesare pentru înregistrarea și reproducerea de fenomene sub formă de sunete și imagini), precum și un microprocesor.
                  Aparatul este echipat cu următoarele interfețe:
                  
                              —
                           
                           
                              un port USB,
                           
                        
                              —
                           
                           
                              un port VGA și
                           
                        
                              —
                           
                           
                              porturi audio și video.
                           
                        De asemenea, aparatul are butoane de comandă și control (pornire/oprire, redare, pauză, volum) și un receptor de raze infraroșii de la o telecomandă externă.
                  Aparatul este conceput pentru a încorpora un hard disc.
               
               
                  8521 90 00
               
               
                  Clasificarea se stabilește în conformitate cu regulile generale 1, 2 litera (a), 3 litera (b) și 6 de interpretare a Nomenclaturii combinate, cu nota complementară 1 la secțiunea XVI și cu textul codurilor NC 8521 și 8521 90 00.
                  Întrucât aparatul are toate componentele electronice necesare pentru îndeplinirea funcțiilor de la poziția 8521, cu excepția hard discului, iar aceste componente, chiar și în absența hard discului, nu pot fi utilizate pentru alte funcții decât înregistrarea și reproducerea de fenomene sub formă de sunete și imagini, se consideră că acesta are, în virtutea regulii generale 2 litera (a), caracterul esențial al unui produs complet sau final încadrat la poziția 8521. Prin urmare, faptul că aparatul nu încorporează un hard disc nu împiedică clasificarea acestuia ca produs complet sau final.
                  Clasificarea la poziția 8522 ca parte destinată exclusiv sau în principal unui aparat de la poziția 8521 este așadar exclusă.
                  În concluzie, aparatul trebuie clasificat la poziția 8521 ca aparat pentru înregistrare sau reproducere videofonică.
                  Șurubelnița trebuie clasificată împreună cu aparatul, pentru asamblarea sau întreținerea acestuia, în temeiul notei complementare 1 la secțiunea XVI.